open-index/open-wikipedia-markdown huggingface dataset:
Тамара Іванаўна Навасад

**Тамара Іванаўна Навасад** (нар. , в. Труханавічы Дзятлаўскага раёна Гродзенскай вобласці) — беларускі палітык.

## Біяграфія 
Скончыла Гродзенскі дзяржаўны ўніверсітэт, настаўнік рускай мовы і літаратуры. Працоўную дзейнасць пачала старшай піянерважатай сярэдняй школы № 2 горада Ваўкавыска Гродзенскай вобласці. Працавала выхавацелем школьнага інтэрната Ліпскай сярэдняй школы Ляхавіцкага раёна Брэсцкай вобласці, старшай піянерважатай Краснасельскай сярэдняй школы Ваўкавыскага раёна Гродзенскай вобласці, дырэктарам Дома піянераў горада Ваўкавыска. Была арганізатарам пазакласнай і пазашкольнай выхаваўчай работы, дырэктарам сярэдняй агульнаадукацыйнай школы № 6 горада Ваўкавыска. Займала пасаду дырэктара ўстановы адукацыі «Гімназія № 2 г. Ваўкавыска».

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджана Ганаровай граматай Нацыянальнага сходу Рэспублікі Беларусь.

 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Міхаіл Фёдаравіч Мархееў

**Міхаіл Фёдаравіч Мархееў** (, Іркуцкая губерня — , Масква) — удзельнік Вялікай Айчыннай вайны, Герой Савецкага Саюза (1944).

## Біяграфія 
. Мемарыял 8-ай танкавай дывізіі, памятная дошка]]

У 1937 годзе скончыў 7 класаў школы, у 1940 годзе — палітпрасветшколу ў горадзе Кяхта (Бурація).

У войску з верасня 1940 года. Да чэрвеня 1941 года служыў у аўтатранспартнай міліціі (на Далёкім Усходзе). У снежні 1941 года скончыў 1-е Ульянаўскае танкавае вучылішча. Служыў камандзірам танка Т-34 у 19-м навучальным танкавым палку (горад Ніжні Тагіл Свярдлоўскай вобласці).

Ваяваў у складзе Паўночнай групы войскаў Закаўказскага фронту (кастрычнік 1942 — студзень 1943) і на Паўночна-Каўказскім фронце (студзень-люты 1943). Удзельнічаў у абароне Каўказа.

Асабліва вызначыўся ў ходзе Сумскай-Прылуцкай аперацыі і пры фарсіраванні Дняпра. Экіпаж танка КВ пад яго камандаваннем 13-15 верасня 1943 гада ў вёскі Вэнэславіўка (Гадзяцкі раён Палтаўскай вобласці, Украіна), ведучы бой у абкружэнні, знішчыў танк, две гарматы і два кулямёта праціўніка. 13 верасня 1943 года быў паранены ў руку, але застаўся ў страю. У ліку першых пераправіўся праз Дняпро. 12 кастрычніка 1943 года яго танк першым уварваўся ў сяло Вэлыкы Букрын (Мыроніўскі раён Кіеўскай вобласці Украіны) на правым беразе Дняпра.

Указам Прэзідыума Вярхоўнага Савета СССР ад 3 чэрвеня 1944 года за «ўзорнае выкананне баявых заданняў камандавання на фронце барацьбы з нямецкімі захопнікамі і праяўленыя пры гэтым мужнасць і гераізм» гвардыі старшаму лейтэнанту Міхаілу Фёдаравічу Мархееву прысвоена званне Героя Савецкага Саюза з уручэннем ордэна Леніна і медаля «Залатая Зорка» (пасмяротна).

У 1955—1960 гадах быў выкладчыкам тактыкі на ваеннай кафедры Жданаўскага металургічнага інстытута, у 1960—1962 гадах выкладчык тактыкі на ваеннай кафедры Днепрапятроўскага металургічнага інстытута, з 1962 года — выкладчык і старшы выкладчык тэлемеханікі на ваеннай кафедры Маскоўскага авіяцыйнага інстытута.

## Літаратура 
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.

## Спасылкі 
* 

Катэгорыя:Нарадзіліся ў Іркуцкай вобласці
Катэгорыя:Удзельнікі бітвы за Дняпро
Катэгорыя:Танкісты Вялікай Айчыннай вайны
Катэгорыя:Танкісты СССР
Катэгорыя:Палкоўнікі СССР
Помнік Уладзіміру Сцяпанавічу Амельнюку

**Помнік Уладзіміру Сцяпанавічу Амельнюку** — мемарыяльны знак у Мінску, размешчаны на плошчы Незалежнасці, каля Чырвонага касцёла. Устаноўлены ў 1980 годзе на месцы, дзе загінуў У. С. Амельянюк, адзін з арганізатараў і кіраўнікоў Мінскага камуністычнага падполля ў Вялікую Айчынную вайну. Аўтары знака — скульптар А. Анікейчык, архітэктар Ю. Градаў і Л. Левін.

## Апісанне 
Уяўляе сабой двухметровую глыбу чырвонага граніту з няроўнымі зрэзамі і шурпатай паверхняй. 3-пад яе нібы вырываецца падхоплены ветрам пачак лістовак са слядамі куль, выкананах з бронзы. На сцяне з чорнага паліраванага граніту, якая агінае мемарыяльны знак, — выявы факела і калючага дроту. Абапал гранітнага блока — пліты з імёнамі падпольшчыкаў. Мемарыяльны знак услаўляе мужнасць прадстаўнікоў беларускага друку, якія словамі веры, праўды і гневу ўзнімалі народ на барацьбу з захопнікамі.

Мінск. Савецкая вуліца (плошча Незалежнасці) (02).jpg|Агульны выгляд
Мінск. Савецкая вуліца (плошча Незалежнасці) (06).jpg|Удзельнікі выдання падпольнай газеты «Звязда»Хадасевіч А. А.Хадасевіч П. К.Хадасевіч К. П.Хадасевіч П. П.Загінулі ў гады Вялікай Айчыннай вайны
Мінск. Савецкая вуліца (плошча Незалежнасці) (03).jpg|Удзельнікі выдання падпольнай газеты «Звязда»член Мінскага падпольнага гаркома КП(б)БНікіфараў В. К.Благаразумаў С. А.Воранаў М. П.Воранаў М. М.Загінулі ў гады Вялікай Айчыннай вайны
Мінск. Савецкая вуліца (плошча Незалежнасці) (05).jpg|Удзельнікі выдання падпольнай газеты «Звязда»Грышын А. С.Пупко Б.Свірыдаў М. І.Загінулі ў гады Вялікай Айчыннай вайны

## Літаратура 
* 

Катэгорыя:1980 год у Мінску
Катэгорыя:Творы Анатоля Анікейчыка
Катэгорыя:Будынкі і збудаванні Юрыя Градава
Катэгорыя:Будынкі і збудаванні Леаніда Левіна
Катэгорыя:Плошча Незалежнасці (Мінск)
Катэгорыя:Помнікі Вялікай Айчыннай вайны ў Беларусі
Катэгорыя:Помнікі Мінска
Людміла Максімаўна Ляшчанка

**Людміла Максімаўна Ляшчанка** (нар. , Галоўчын Бялыніцкага раёна Магілёўскай вобласці) — беларускі палітык.

## Біяграфія 
Скончыла Беларускі дзяржаўны ўніверсітэт, выкладчык гісторыі і грамадазнаўства. Працавала настаўнікам пачатковых класаў, выхавацелем групы падоўжанага дня, настаўнікам гісторыі Каменнаборскай сярэдняй школы Бярэзінскага раёна Мінскай вобласці. Была сакратаром, выканаўцам абавязкаў старшыні выканкама Багушэвіцкага сельскага Савета дэпутатаў, настаўнікам гісторыі, дырэктарам Дзмітравіцкай сярэдняй школы Бярэзінскага раёна, дырэктарам Кандацкай сярэдняй школы Цюхтэцкага раёна Краснаярскага края, настаўнікам пачатковых класаў Такучэцкай сярэдняй школы пасёлка Сплаўны Краснаярскага края. Займала пасады дырэктара Любушанскай сярэдняй школы-садка Бярэзінскага раёна Мінскай вобласці, начальніка аддзела адукацыі Бярэзінскага райвыканкама.

Выбіралася дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджана Ганаровай граматай Нацыянальнага сходу Рэспублікі Беларусь, медалём Святой прападобнай Ефрасінні, ігуменні Полацкай.

 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Бабінічы (Смаленская вобласць)

**Бабінічы** () — вёска ў Краснінскім раёне Смаленскай вобласці Расіі. Уваходзіць у склад Гусінскага сельскага паселішча.

## Гісторыя 
У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.

## Крыніцы 
Катэгорыя:Населеныя пункты Краснінскага раёна (Смаленская вобласць)
Уладзімір Міхайлавіч Малец

**Уладзімір Міхайлавіч Малец** (нар. , в. Геранёны Іўеўскага раёна Гродзенскай вобласці) — беларускі палітык.

## Біяграфія 
Скончыў Беларускі політэхнічны інстытут (інжынер-будаўнік), Мінскі інстытут паліталогіі і сацыяльнага кіравання КПБ (палітолаг). Працоўную дзейнасць пачаў інжынерам упраўлення капітальнага будаўніцтва Ашмянскага райвыканкама Гродзенскай вобласці. Пасля службы ў радах Узброеных Сіл працаваў інжынерам Лідскай майстэрні праектна-тэхналагічнага інстытута «Сельгастэхпраект» Гродзенскай вобласці, інжынерам, старшым інжынерам будаўнічага трэста № 19 горада Ліды, інструктарам, загадчыкам прамыслова-транспартнага аддзела Лідскага гаркама КПБ, галоўным інжынерам упраўлення капітальнага будаўніцтва Лідскага гарвыканкама, старшынёй Лідскага гарадскога Савета народных дэпутатаў, старшынёй Лідскага гарвыканкама, намеснікам старшыні Гродзенскага аблвыканкама. Намеснік Міністра архітэктуры і будаўніцтва Рэспублікі Беларусь (2006—2011).

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджаны юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, Ганаровай граматай парламенцкага Сходу Саюза Беларусі і Расіі, Ганаровай граматай Савета Міністраў Рэспублікі Беларусь.

 

Катэгорыя:Будаўнікі Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Лідскага гарадскога Савета дэпутатаў
Катэгорыя:Старшыні Лідскага гарадскога выканаўчага камітэта
Катэгорыя:Старшыні мясцовых саветаў Беларусі
Катэгорыя:Намеснікі старшыні Гродзенскага абласнога выканаўчага камітэта
Катэгорыя:Намеснікі міністра архітэктуры і будаўніцтва Рэспублікі Беларусь
Астроруг

**Астроруг** () — горад на захадзе Польшчы. Размешчаны за 360 км на захад ад Варшавы і за 50 км на паўночны захад ад Познані. Уваходзіць у склад Шаматульскага павета Велікапольскага ваяводства, сядзіба вяскова-гарадской гміны Астроруг. Займае плошчу 1,25 км². Насельніцтва 2 тыс. чалавек.

## Насельніцтва 
## Гарады-пабрацімы 
## Крыніцы 
## Спасылкі
Галіна Аляксееўна Мазуркевіч

**Галіна Аляксееўна Мазуркевіч** (нар. , Мяшчэнцы Сенненскага раёна Віцебскай вобласці) — беларускі палітык.

## Біяграфія 
Скончыла Беларускі дзяржаўны ўніверсітэт (філосаф), Акадэмію кіравання пры Прэзідэнце Рэспублікі Беларусь (менеджар-эканаміст). Працавала сарціроўшчыцай Мінскага камбіната будматэрыялаў, адміністратарам кінатэатра «Масква» ўпраўлення кінафікацыі Мінскага гарвыканкама, намеснікам дырэктара вучэбна-курсавога камбіната Мінскага камвольнага камбіната, інструктарам аддзела прапаганды і агітацыі Ленінскага райкама КПБ
горада Мінска, намеснікам старшыні Ленінскага райвыканкама горада Мінска, намеснікам кіраўніка адміністрацыі Ленінскага раёна горада Мінска.

Выбіралася дэпутатам Палаты прадстаўнікоў Нацыянальнага сходу Рэспублікі Беларусь другога і трэцяга скліканняў.

## Узнагароды 
Узнагароджана Ганаровай граматай Нацыянальнага сходу Рэспублікі Беларусь, Ганаровай граматай Савета Міжпарламенцкай Асамблеі дзяржаў — удзельніц Садружнасці Незалежных Дзяржаў.

 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Паводкі ў Судане (2020)

Пачынаючы з 3 верасня 2020 года ў Судане ішлі вялікія і бесперапынныя дажджы, якія выклікалі разбуральныя паводкі ў 16 правінцыях. Бедства закранула больш за 500 000 чалавек, разбурына больш за 100 000 дамоў. Загінулі 102 чалавекі.

## Паводкі 
У 2020 годзе ўзровень вады ў рацэ Ніл у Судане падняўся і дасягнуў рэкорднага ўзроўню, што прывяло да затаплення і разбурэння каля 60 000 дамоў і дзясяткаў смерцяў. Узровень Блакітнага Ніла дасягнуў больш за 17 метраў, пабіўшы ўсе рэкорды. Паводкі, выкліканыя праліўнымі мусоннымі дажджамі, у асноўным за межамі краіны, у суседняй Эфіопіі, паднялі ўзровень ракі Ніл на 17,5 метраў у канцы жніўня, што з’яўляецца самым высокім узроўнем, якога яна дасягнула амаль за стагоддзе, па даных Міністэрства ірыгацыі Судана. Упершыню ў гісторыі пірамідам у Мероэ пагражала затапленне.

Маштабы паводак і дажджоў перавысіла рэкорды, устаноўленыя ў 1946 і 1988 гадах.

## Рэакцыя 
Урад Судана кіраваў дзеяннямі па ліквідацыі наступстваў паводкі. Нацыянальныя сілы місіі па барацьбе з паводкамі Камітэта па гуманітарнай дапамогі актывізавалі работу, а прэм’ер-міністр Судана Абдала Хамдок пацвердзіў, што ўзровень Ніла і яго прытокаў у гэтым годзе, па даных Міністэрства ірыгацыі і водных рэсурсаў, беспрэцэдэнтны з 1912 года. Ён таксама адзначыў, што паводкі ў гэтым годзе прывялі да трагічных і хваравітых чалавечых ахвяр і матэрыяльных страт.

## Наступствы 
Савет Бяспекі і абароны Судана абвясціў надзвычайнае становішча на ўсёй тэрыторыі краіны тэрмінам на тры месяцы і вызначыў краіну зонай стыхійнага бедства. Улады сфармавалі Найвышэйшы камітэт па прадухіленні і ліквідацыі наступстваў ліўневых патокаў і паводак.

Паводкавыя воды пагражалі затапіць старажытныя археалагічныя раскопкі ў краіне. Будаўнікі пабудавалі сцены з мяшкоў з пяском і адпампоўвалі ваду, каб не пашкодзіць руіны Мероэ, былога старажытнага горада двухтысячагадовай імперыі Мераітаў і аб’екта Сусветнай спадчыны ЮНЕСКА. Папярэднія паводкі ніколі не закраналі гэты аб’ект.

Агулам паводкі закранулі больш за паўмільёна чалавек і пашкодзілі больш за 100 000 дамоў як мінімум у 16 правінцый па ўсёй краіне. У выніку тысячы людзей засталіся без прытулку. Для размяшчэння перамешчаных асоб у сталічным Хартуме былі пастаўленыя палаткі.

## Крыніцы 
Катэгорыя:Паводкі паводле краін
Катэгорыя:Катастрофы 2020 года
Катэгорыя:Верасень 2020 года
Катэгорыя:2020 год у Судане
Катэгорыя:Гісторыя Судана
Дойлід (скульптура)

**Дойлід** — скульптура ў Мінску, размешчаная на плошчы Незалежнасці, паміж домам Уніхоўскага і гасцініцай «Мінск». Устаноўлена ў 2007 годзе да 940-годдзя Мінска. Аўтар твора — скульптар Уладзімір Жбанаў.

Скульптар тлумачыў, што ў сваёй рабоце «хацеў адлюстраваць ролю архітэктуры ў мастацтве і ў жыцці людзей, а таксама прадставіць асобу архітэктара, менавіта таго, хто стварае „вечныя“ помнікі».

## Цікавыя факты 
Прыз «Дойлід Беларусі», якім адзначаюцца людзі, якія ўнеслі важкі ўнёсак у развіццё беларускай архітэктуры, мае выгляд паменшанай копіі сталічнай скульптуры.

Катэгорыя:Плошча Незалежнасці (Мінск)
Катэгорыя:Помнікі Мінска
Катэгорыя:2007 год у Мінску
Катэгорыя:Творы Уладзіміра Жбанава
Швед

**Швед** можа азначаць:

* Швед — прадстаўнік народу шведаў.

## Прозвішча 
* Андрэй Іванавіч Швед (нар. 1973) — беларускі юрыст, Старшыня Вярхоўнага Суда Рэспублікі Беларусь (з 2025).
* Віктар Мікітавіч Швед (1925—2020) — беларускі паэт, перакладчык, публіцыст, грамадскі дзеяч.
* Вячаслаў Віталевіч Швед (нар. 1956) — беларускі гісторык, доктар гістарычных навук.
* Іна Анатольеўна Швед (нар. 1971) — беларускі фалькларыст. Доктар філалагічных навук (2008).
* Максім Швед (нар. 1979) — беларускі кінарэжысёр-дакументаліст.
* Пётр Іванавіч Швед (1934—2003) — беларускі савецкі хімік, рэктар Наваполацкага політэхнічнага інстытута (1976—1986).
Алегранса

**Алегранса** () — невялікі востраў у складзе Канарскага архіпелага . Плошча — 10,102 км². Сталага насельніцтва няма.

## Геаграфія 
Востраў Алегранса месціцца за 16,56 км на поўнач ад большага па плошчы вострава Лансаротэ. Мае вулканічнае паходжанне. Вылучаюцца 4 вулканічныя конусы. Найвышэйшы Ла-Кальдера (298 м) знакаміты сваім кратарам, чый дыяметр дасягае 1,3 км. Большую частку паверхні займае лававае плато. На поўначым беразе вылучаецца пляж з белым пяском.

## Прырода 
З-за засушлівых кліматычных умоў травяністыя расліны пакрываюць толькі частку паверхні. Пераважаюць розныя галафіты, жаўтазель, інтрадуцыраваны шызы тытунь. Дзякуючы багаццям рыбных рэсурсаў у навакольных водах на Алегрансе гняздуюць шматлікія марскія птушкі, у тым ліку рэдкія віды буравеснікаў, сакаліных, скоп. На сушы таксама сустракаюцца геконы.

## Гісторыя 
На працягу XVI — XX стст. прадпрымалася некалькі спроб засялення вострава Алегранса. У першай палове XX ст. тут была заснавана прыватная гаспадарка, уладальнікі якой займаліся земляробствам і жывёлагадоўляй. Аднак з-за нястачы пітной вады яна была ліквідавана. Захаваліся рэшткі некалькіх пабудоў той пары.

У нашы дні востраў застаецца прыватнай маёмасцю, і яго наведванне магчыма толькі з дазволу ўладальнікаў, што стала жывуць на Лансаротэ. Дзейнічае аўтаматычны маяк.

## Спасылкі 
* Alegranza — Guía de Viajes de La Graciosa
* The Smaller Canary islands
* The Hidden Lagoon in Alegranza, the Secret Canary Island

Катэгорыя:Канарскія астравы
Катэгорыя:Незаселеныя астравы
Аляксандр Аляксеевіч Сайко

**Аляксандр Аляксеевіч Сайко** (нар. , в. Зубкі Клецкага раёна Мінскай вобласці) — беларускі палітык.

## Біяграфія 
Скончыў Беларускую ордэна Працоўнага Чырвонага Сцяга сельскагаспадарчую акадэмію (вучоны аграном), Мінскую вышэйшую партыйную школу. Працоўную дзейнасць пачаў мулярам ПМК-44 трэста «Магілёўбуд». Працаваў аграномам, аграномамнасенняводам калгаса «17 верасня» Нясвіжскага раёна Мінскай вобласці, аграномам Клецкай раённай станцыі аховы раслін, старшым аграномамнасенняводам упраўлення сельскай гаспадаркі Клецкага райвыканкама. Быў інструктарам
арганізацыйнага аддзела Клецкага райкама КПБ, галоўным аграномам калгаса «Кастрычнік» Клецкага раёна, старшым юрысконсультам упраўлення сельскай гаспадаркі Клецкага райвыканкама, загадчыкам сельскагаспадарчага аддзела Клецкага райкама КПБ, інструктарам аддзела сельскай гаспадаркі і харчовай прамысловасці Мінскага абкама КПБ, другім сакратаром Слуцкага гаркама КПБ Мінскай вобласці. Займаў пасады старшыні Слуцкага гарадскога Савета народных дэпутатаў, старшыні Слуцкага гарвыканкама.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджаны медалямі «За працоўныя заслугі», «90 год Узброеных Сіл Рэспублікі Беларусь», Ганаровай граматай Нацыянальнага сходу РэспублікіБеларусь, Ганаровай граматай Савета Міністраў Рэспублікі Беларусь.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Старшыні мясцовых саветаў Беларусі
Катэгорыя:Старшыні Слуцкага гарадскога выканаўчага камітэта
Катэгорыя:Дэпутаты Слуцкага гарадскога Савета дэпутатаў
Ніна Фёдараўна Ругаль

**Ніна Фёдараўна Ругаль** (нар. , в. Высокая Слабада Смаленскай вобласці РСФСР) — беларускі палітык.

## Біяграфія 
Скончыла Віцебскі тэхналагічны інстытут лёгкай прамысловасці (інжынер-тэхнолаг), Мінскі інстытут сучасных тэхналогій і маркетынгу (менеджар). Працоўную дзейнасць пачала швачкай Віцебскай швейнай фабрыкі «Сцяг індустрыялізацыі». Працавала майстрам, інжынерам па стандартызацыі Бабруйскай футравай фабрыкі Магілёўскай вобласці, інжынерам-канструктарам, інжынерам-тэхнолагам, начальнікам швейнага цэха Мінскага вытворчага трыкатажнага аб’яднання. Займала пасаду намесніка дырэктара па вытворчасці адкрытага акцыянернага таварыства «Світанак».

Выбіралася дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджана ордэнам «Знак Пашаны», Ганаровай граматай Нацыянальнага сходу Рэспублікі Беларусь.

 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Канфлікт паміж Ісламскай арміяй і Аль-Каідай

**Узброены канфлікт паміж групоўкамі «Ісламская армія ў Іраку» і «Аль-Каіда»** — шэраг баявых сутыкненняў паміж двума буйнымі суніцкімі групоўкамі іракскіх паўстанцаў і іх саюзнікамі, што развіваўся на фоне рэлігійна-ідэалагічнага канфлікту ўнутры руху баевікоў, які ў сваю чаргу праходзіў на фоне Іракскай вайны.

## Прычыны і перадгісторыя 
Ісламская армія ў Іраку ўяўляе з сябе нацыяналістычную суніцкую ісламісцкую групоўку антыіранскай/антышыіцкай накіраванасці. Яе байцы, як мінімум афіцыйна, не праводзілі тэрарыстычныя акцыі, займаючыся выключна ўзброенымі нападамі на сілы кааліцыі, урадавыя фарміраванні і шыіцкія атрады. У той жа час Аль-Каіда, маючы радыкальную ідэалогію, паўсюдна вырабляла падрывы, расстрэлы і захопы закладнікаў. Прадстаўнікі Ісламскай арміі ў Іраку выступалі з крытыкай падобнай тактыкі.

Акрамя Ісламскай арміі ў Іраку, дзейнасцю Аль-Каіды былі незадаволены жыхары правінцыі Анбар на захадзе Ірака, якія перыядычна пакутавалі ад дзеянняў тэрарыстаў. У верасні 2006 года трыццаць плямёнаў ствараюць для самаабароны ад баевікоў «Савет выратавання Анбара». Пасля смерці лідара брыгады абвясцілі пра свой раскол на дзве фракцыі — рэвалюцыйныя брыгады 1920 года і Іракскі ХАМАС. Гэты разрыў быў выкліканы адрозненнямі ў поглядах на работу з Саветам выратавання Аль-Анбар, перамовы з кааліцыйнымі сіламі і адносіны з «Ісламскай дзяржавай».

Пасля гэтага баявыя дзеянні ўзмацніліся. У пачатку красавіка Ісламская армія разарвала свае сувязі з «Ісламскай дзяржавай», заявіўшы, што яе членам пагражала гэтая групоўка. Пазней у тым жа месяцы Ісламская армія абвінаваціла ІД у забойстве па меншай меры 30 сваіх партызан, а таксама членаў Джамаат Ансар аль-Суна і Арміі маджахедаў. Перад тварам эскалацыі канфлікту Ісламская армія заклікала Усаму бін Ладэна асабіста ўмяшацца, каб кіраваць Аль-Каідай у Іраку. У маі Савет выратавання Анбара заявіў, што забіў Абу Аюба Аль-Масры, што было аспрэчана аўдыёкасетай, выпушчанай групай у адказ, якая таксама адмаўляла заявы аб баявых дзеяннях паміж рознымі групамі. У канцы месяца амерыканскія войскі вызвалілі дзясяткі іракцаў, якія падвергліся катаванням з боку «Аль-Каіды» ў рамках яе кампаніі запалохвання.

## Парушэнне рэжыму спынення агню 
У той час як Ісламская армія і Аль-Каіда дамовіліся аб спыненні агню ў чэрвені 2007 года, распаўсюджваліся паведамленні аб баявых дзеяннях паміж атрадамі вакол Самары ў кастрычніку і лістападзе, дзе нібыта ІАІ ваявала разам з замежнікамі і ўрадавай арміяй. Кааліцыйныя сілы пазней заявілі, што ў аперацыях удзельнічалі іракскі і кааліцыйны персанал, а не Ісламская Армія. Некаторыя навінавыя агенцтвы ў той час таксама паведамлялі, нягледзячы на пярэчанні Ісламскай Арміі, што партызаны пачалі дзейнічаць разам з кааліцыяй.

## Заўвагі 
Катэгорыя:Вайна ў Іраку
Катэгорыя:Аль-Каіда
Катэгорыя:Канфлікты 2006 года
Катэгорыя:Канфлікты 2007 года
Катэгорыя:2006 год у Іраку
Катэгорыя:2007 год у Іраку
Пётр Іванавіч Саламуха

**Пётр Іванавіч Саламуха** (нар. , в. Лэўкіўка Старакасцянтыніўскага раёна Хмяльніцкай вобласці Украінскай ССР) — беларускі палітык. Заслужаны будаўнік Рэспублікі Беларусь (2000).

## Біяграфія 
Скончыў Сібірскі тэхналагічны інстытут, інжынер-механік. Працоўную дзейнасць пачаў слесарам Астрапольскай і Стараканстанцінаўскай рамонтна-тэхнічных станцый ва Украінскай ССР. Працаваў слесарам-мантажнікам Хабараўскага мантажнага ўпраўлення ў горадзе Амурску, майстрам Камсамольскага мантажнага ўпраўлення ў горадзе Камсамольск-на-Амуры, намеснікам начальніка ўпраўлення, начальнікам Наваполацкага мантажнага ўпраўлення «Нафтазаводмантаж» Віцебскай вобласці, дырэктарам Наваполацкага спецыялізаванага прадпрыемства «Нафтазаводмантаж», генеральным дырэктарам адкрытага акцыянернага таварыства «Нафтазаводмантаж».

Выбіраўся членам Савета Рэспублікі Нацыянальнага сходу Рэспублікі Беларусь другога склікання і дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджаны юбілейным медалём «90 год Узброеных Сіл Рэспублікі Беларусь», ганаровымі граматамі Нацыянальнага сходу Рэспублікі Беларусь. Ганаровы грамадзянін горада Наваполацка.

Катэгорыя:Будаўнікі Беларусі
Катэгорыя:Будаўнікі СССР
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 2-га склікання
Катэгорыя:Ганаровыя грамадзяне Наваполацка
Таццяна Мікалаеўна Сафроненка

**Таццяна Мікалаеўна Сафроненка** (нар. , Мінск) — беларускі палітык.

## Біяграфія 
Нарадзілася 24 лютага 1954 года ў Мінску.

Скончыла Беларускі дзяржаўны інстытут народнай гаспадаркі імя В. У. Куйбышава (эканаміст), Армавірскі дзяржаўны педагагічны інстытут (настаўнік гісторыі і сусветнай мастацкай культуры).

Працоўную дзейнасць пачала сакратаром Усесаюзнага акцыянернага таварыства «Інтурыст» у Мінску. Пасля службы ў радах Узброеных Сіл
працавала інжынерам планавага аддзела ўпраўлення капітальнага будаўніцтва Мінскага гарвыканкама, рабочай дыспетчарскай службы Мінскага вытворчага аб’яднання «Праца», загадчыкам аддзела Міністэрства плодаагародніннай гаспадаркі БССР. Была дырэктарам сумеснага прадпрыемства «Таня» ў Мінску, намеснікам дырэктара Магілёўскага акцыянернага таварыства «Стужка», камерцыйным дырэктарам сумеснага прадпрыемства «Корпак Инвест» у Мінску, камерцыйным дырэктарам сумеснага прадпрыемства «Табак Инвест». Займала пасады начальніка галоўнага ўпраўлення канцэрна «Белдзяржхарчпрам», намесніка дырэктара па камерцыйных пытаннях адкрытага акцыянернага таварыства «Дрожджавы камбінат» у Мінску, дырэктара кансультацыйна-адукацыйнай установы «Цэнтр сацыяльнай падтрымкі» грамадскага аб’яднання «Беларускі саюз жанчын».

Выбіралася дэпутатам Палаты прадстаўнікоў Нацыянальнага сходу Рэспублікі Беларусь трэцяга склікання.

## Узнагароды 
Узнагароджана юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, Ганаровай граматай Міністэрства ўнутраных спраў Рэспублікі Беларусь.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Міхаіл Іванавіч Паплаўскі

**Міхаіл Іванавіч Паплаўскі** (нар. , Струмень Кармянскага раёна Гомельскай вобласці) — беларускі палітык.

## Біяграфія 
Скончыў Кіеўскі політэхнічны інстытут па спецыяльнасці аптычныя прыборы і спектраскапія. Працаваў майстрам, інжынерам-тэхнолагам завода «Арсенал» у горадзе Кіеве, старшым інжынерам-тэхнолагам, першым намеснікам галоўнага інжынера — галоўным тэхнолагам, галоўным інжынерам, дырэктарам завода «Дыяпраектар» у горадзе Рагачове Гомельскай вобласці.
 
Абіраўся дэпутатам Гомельскай абласнога Савета дэпутатаў у 1999 годзе. Выбіраўся дэпутатам Палаты прадстаўнікоў Нацыянальнага сходу Рэспублікі Беларусь другога і трэцяга скліканняў.

## Узнагароды 
Узнагароджаны сярэбраным і двума бронзавымі медалямі ВДНГ СССР, юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь.

 

Катэгорыя:Інжынеры Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Гомельскага абласнога Савета дэпутатаў 23-га склікання
Андрусава (Манастыршчынскі раён)

**Андрусава** () — вёска ў Манастыршчынскім раёне Смаленскай вобласці Расіі. Уваходзіць у склад Татарскага сельскага паселішча.

## Гісторыя 
 года ў вёсцы было заключана Андрусаўскае перамір’е, якое паклала канец вайне паміж Расіяй і Рэччу Паспалітай, якая доўжылася 13 гадоў.

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.

## Крыніцы 
Катэгорыя:Населеныя пункты Манастыршчынскага раёна
Іван Георгіевіч Семяненя

**Іван Георгіевіч Семяненя** (нар. , в. Рэдкавічы Любанскага раёна Мінскай вобласці) — беларускі палітык. Заслужаны юрыст Рэспублікі Беларусь.

## Біяграфія 
Скончыў Смілавіцкі сельскагаспадарчы тэхнікум (заатэхнія), Беларускі дзяржаўны ўніверсітэт (юрыст). Працоўную дзейнасць пачаў загадчыкам малочнатаварнай фермы калгаса «Чырвоная Змена» Любанскага раёна Мінскай вобласці. Працаваў юрыстам, галоўным юрысконсультам упраўлення сельскай гаспадаркі Любанскага райвыканкама, вядучым спецыялістам па дагаворна-прававой рабоце Любанскага раённага аграпрамысловага аб’яднання, адвакатам, загадчыкам Любанскай юрыдычнай кансультацыі.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь другога і трэцяга скліканняў.

## Узнагароды 
Узнагароджаны ордэнам Пашаны, юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь.

Катэгорыя:Юрысты Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Анатоль Міхайлавіч Салаўёў

**Анатоль Міхайлавіч Салаўёў** (нар. , в. Ляшчынец Гомельскага раёна Гомельскай вобласці, зараз у межах Гомеля) — беларускі палітык. Палкоўнік міліцыі.

## Біяграфія 
Скончыў Мінскую вышэйшую школу Міністэрства ўнутраных спраў СССР, юрыст. Працоўную дзейнасць пачаў выхавальнікам у Лазавіцкай школе. Служыў у радах Узброеных Сіл. Працаваў старшым інспектарам па дазнанню, старшым следчым, намеснікам начальніка следчага аддзялення аддзела ўнутраных спраў Савецкага райвыканкама горада Гомеля, начальнікам следчага аддзялення аддзела ўнутраных спраў Цэнтральнага райвыканкама горада Гомеля, начальнікам аддзела ўнутраных спраў Гомельскага райвыканкама, першым намеснікам начальніка ўпраўлення ўнутраных спраў Гомельскага аблвыканкама.

Выбіраўся дэпутатам Вярхоўнага Савета Рэспублікі Беларусь 13-га склікання, Палаты прадстаўнікоў Нацыянальнага сходу Рэспублікі Беларусь другога і трэцяга скліканняў. Прызначаўся дэпутатам Палаты прадстаўнікоў Нацыянальнага сходу Рэспублікі Беларусь першага склікання.

## Узнагароды 
Узнагароджаны медалямі «За бездакорную службу» I, II, III ступені, «80 гадоў Беларускай міліцыі», «90 год міліцыі Беларусі», «90 год органам дзяржаўнай бяспекі Беларусі», Ганаровай граматай Нацыянальнага сходу Рэспублікі Беларусь, Ганаровай граматай Савета Міністраў Рэспублікі Беларусь .

Катэгорыя:Міліцыянеры Беларусі
Катэгорыя:Дэпутаты Вярхоўнага Савета Рэспублікі Беларусь 13-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 1-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Будынак Беларускага дзяржаўнага педагагічнага ўніверсітэта

**Вучэбны корпус № 3 Беларускага дзяржаўнага педагагічнага ўніверсітэта імя М. Танка** — будынак у Мінску. Уваходзіць у комплекс будынкаў БДПУ.

## Гісторыя 
Праектаваўся і будаваўся ў комплексе Беларускага дзяржаўнага ўніверсітэта. У адпаведнасці з пастановай ЦВК Беларусі ад 25 лютага 1919 г. у 1921 г. быў заснаваны Беларускі дзяржаўны ўніверсітэт у складзе факультэтаў: рабочага, медыцынскага і грамадскіх навук. Першапачаткова для патрэб універсітэта былі прыстасаваны розныя будынкі ў цэнтры горада: на рагу вул. Універсітэцкай (сучасная вул. Кірава) і Чырвонаармейскай, 42/8 (рабфак), вул. Універсітэцкай, 29 і Энгельса, 50 (інтэрнаты), вул. Шырокай, 28 (сучасная вул. Куйбышава, хімлабараторыя), вул. Энгельса, 36 (інтэрнат), на рагу вул. Ленінскай і Універсітэцкай, 29/35 (аўдыторыі), на рагу вул. Універсітэцкай і Валадарскага, 5/30 (аўдыторыі), на рагу вул. Савецкай і Камсамольскай, 66/36 (інтэрнат), на вул. Савецкай, 33 (праўленне БДУ), на зав. Земляробчым, 4 (педфак). На падставе пастановы СНК Беларусі ад 06.12.1924 г. загадам Наркамасветы ад 22.12.1924 г. № 222 была створана камісія пад старшынствам С. Некрашэвіча, якая павінна была займацца пытаннямі будаўніцтва «гмахаў» БДУ. На пасяджэнні ад 20.11.1925 г. (пратакол № 2) яе члены пастанавілі: *«Лічыць неабходным, каб вучастак Універсітэта разам з вучасткам, які цяпер належыць, увайшла плошча, абмежаваная Земляробскім завулкам, Яўрэйскімі могілкамі, Бабруйскай вуліцай, Савецкай вуліцай да будынка № 14 уключна і адмяжованая перпендыкулярам з вуглу дома № 14 на Лагерны перавулак»*. Участак, плануемы пад будаўніцтва ўніверсітэта, быў забудаваны жылымі драўлянымі дамамі, якія зносіліся, часткова заняты яўрэйскімі могілкамі.

## Спасылкі 
* 
* 

Катэгорыя:Будынкі і збудаванні Івана Запарожца
Катэгорыя:Збудаванні Мінска ў стылі канструктывізм
Катэгорыя:1930 год у Мінску
Катэгорыя:Плошча Незалежнасці (Мінск)
Катэгорыя:БДПУ імя Максіма Танка
Катэгорыя:Беларускі дзяржаўны ўніверсітэт
Хлорцыян

**Хлорцыя́н, хлорысты цыян** — хлорангідрыд цыянавай кіслаты ClCN.

## Уласцівасці 
Бясколерны гаручы газ з рэзкім непрыемным пахам, цяжэйшы за паветра пры нармальных умовах. Тэмпература плаўлення −6,9 °C. Тэмпература кіпення 12,8 °C. Умерана раствараецца ў вадзе, добра — у арганічных растваральніках (спірт, эфір). Пры ўзаемадзеянні з паветрам утварае выбухованебяспечныя сумесі.

## Атрыманне 
Хлорцыян атрымліваюць узаемадзеяннем хлору з цыянавадароднай (сінільнай) кіслатой.

## Бяспека 
Ядавітае рэчыва. Выклікае агульнае атручванне, раздражненне слізістых абалонак вачэй і верхніх дыхальных шляхоў.

## Выкарыстанне 
Хлорцыян выкарыстоўваецца ў вытворчасці цыянавай кіслаты і яе вытворных, нітрылаў, фарбавальнікаў, гербіцыдаў і інш.

## Літаратура 
* 
* 

## Спасылкі 
* Хлорциан // Учебно-методический центр по гражданской обороне, чрезвычайным ситуациям и пожарной безопасности Кировской области
* Cyanogen chloride // Centers for Disease Control and Prevention U.S. Department of Health & Human Services

Катэгорыя:Газы
Катэгорыя:Злучэнні азоту
Катэгорыя:Злучэнні вугляроду
Катэгорыя:Хларыды
Катэгорыя:Хімічная зброя
Катэгорыя:Яды
Катэгорыя:Цыяніды
Мікалай Васільевіч Сергіенка

**Мікалай Васільевіч Сергіенка** (нар. , Ахтырка, Сумская вобласць, Украінская ССР) — беларускі ваенны і палітык. Палкоўнік.

Дэпутат Палаты прадстаўнікоў Нацыянальнага сходу Рэспублікі Беларусь другога і трэцяга скліканняў.

## Біяграфія 
Нарадзіўся 23 красавіка 1952 года ў горадзе Ахтырка Сумскай вобласці Украінскай ССР.

Скончыў Саратаўскае вышэйшае ваенна-хімічнае каманднае вучылішча (афіцэр хімічных войскаў), Ваенную акадэмію хімічнай абароны імя С. К. Цімашэнкі. Праходзіў ваенную службу ў якасці камандзіра ўзвода, роты, начальніка радыётэхнічнай групы палка засечкі і разведкі ядзерных выбухаў, намесніка камандзіра, камандзіра батальёна хімічнай абароны ў Афганістане, начальніка штаба — намесніка камандзіра палка хімічнай абароны. Выконваў абавязкі камандзіра палка хімічнай абароны ў перыяд ліквідацыі вынікаў катастрофы на Чарнобыльскай АЭС. Пражываў у г. Баранавічы, працаваў начальнікам штаба грамадзянскай абароны Баранавічаў.

1 красавіка 2001 года на паўторных выбарах дэпутатаў Палаты прадстаўнікоў Нацыянальнага сходу Рэспублікі Беларусь другога склікання ў другім туры галасавання абраны дэпутатам ад Баранавіцкай-Усходняй выбарчай акругі № 5. З’яўляўся членам Пастаяннай камісіі Палаты прадстаўнікоў па праблемах чарнобыльскай катастрофы, экалогіі і прыродакарыстанню. Быў членам дэпутацкага аб’яднання «За саюз Украіны, Беларусі і Расіі» («ЗУБР»), дэпутацкай групы «Сябры Балгарыі».

На парламенцкіх выбарах 2004 года ізноў балатаваўся па Баранавіцкай-Усходняй выбарчай акрузе № 5. Пасля абрання дэпутатам працаваў намеснікам старшыні Пастаяннай камісіі Палаты прадстаўнікоў па праблемах чарнобыльскай катастрофы, экалогіі і прыродакарыстанню.

Жанаты, мае двух сыноў, якія таксама сталі ваеннымі.

## Узнагароды 
* падзяка Прэзідэнта Рэспублікі Беларусь,
* ордэн Чырвонай Зоркі,
* ордэн «Знак Пашаны»,
* ордэн «За службу Радзіме ва Узброеных Сілах СССР» III ступені,
* васемнаццаць медалёў.

Катэгорыя:Ваенныя Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Ліквідатары Чарнобыльскай аварыі
Разам (партыя)

**«Ра́зам»** () — беларуская партыя, пра стварэнне якой абвясцілі Віктар Бабарыка, Марыя Калеснікава і штаб Віктара Бабарыкі. Паводле заявы стваральнікаў, партыя не закране працу Каардынацыйнай Рады.

## Гісторыя 
Зварот пра стварэнне партыі быў запісаны 14 чэрвеня 2020 года на выпадак, калі Віктар Бабарыка не зможа ўдзельнічаць у выбарах. У відэа адзін з членаў каманды перадвыбарчага штабу, Марыя Калеснікава, таксама анансуе назву будучай партыі — «Разам».

Бабарыка назваў асноўнымі задачамі партыі правядзенне канстытуцыйнай рэформы і аб’яднанне грамадзянскіх ініцыятыў. Аднак ужо праз тыдзень Марыя Калеснікава і іншыя члены каманды былі затрыманыя або пакінулі тэрыторыю Рэспублікі Беларусь. Стваральнікі партыі цалкам прызнаюць, што Святлана Ціханоўская атрымала большасць галасоў і здабыла перамогу на выбарах 9 жніўня 2020 года.

29 сакавіка 2021 года каманда Віктара Бабарыкі абвясціла пра канкрэтныя крокі па стварэнні партыі, запланаваўшы ўстаноўчы з’езд на канец вясны 2021 года. У аргкамітэт ізноў стваранай партыі акрамя Віктара Бабарыкі і Марыі Калеснікавай увайшлі таксама Максім Баграцоў, Дзмітрый Падалінскі, Іван Краўцоў, а таксама сястра Марыі Калеснікавай Таццяна Хоміч.
Паводле даных аргкамітэта, за тры дні пасля абвяшчэння пра стварэнне партыі было атрымана 4400 заявак.

На думку стваральнікаў партыі галоўнае ў бягучым моманце — дамагацца патрабаванняў, якія кансалідавана агучаны Каардынацыйнай Радай і грунтуюцца на перадвыбарчай праграме Святланы Ціханоўскай. Сябры партыі «Разам» будуць браць актыўны ўдзел у рабоце Каардынацыйнай Рады і спрыяць вырашэнню ўнутрыпалітычнага крызісу праз дыялог.

Змяненне Канстытуцыі было ініцыявана Віктарам Бабарыкам 19 чэрвеня 2020 года праз правядзенне Рэферэндума і з’яўляецца адной з галоўных доўгатэрміновых палітычных задач. На думку стваральнікаў партыі без абмежавання тэрмінаў паўнамоцтваў прэзідэнта, без пэўнага раздзялення ўладаў, без рэальнай працы парламента няма магчымасці сфарміраваць эфектыўную сістэму кіравання дзяржавай.

## Крытыка 
Палітолагамі даволі скептычна ацэньвалася магчымасць афіцыйнай рэгістрацыі партыі, бо партыі ў Беларусі не рэгіструюцца з 2000 года і Аляксандру Лукашэнку легалізацыя дзейнасці Віктара Бабарыкі і Марыі Калеснікавай не патрэбна. Разам з тым, журналісты і палітычныя аглядальнікі адзначаюць, што структурызацыя часткі прыхільнікаў перамен не шкодная, але гэта робіцца так, што нават сябры прэзідыума Каардынацыйнай рады не ведаюць пра стварэнне партыі.

Часта звяртаюць увагу на прарасійскія выказванні членаў партыі. На старонцы партыі ёсць заява: «*Русский язык — это наш культурный, социальный, исторический, научный, экономический актив, который на протяжении многих лет помогал беларусам развиваться, расти, быть частью великих достижений, открытий и свершений*».

## Крыніцы 
## Спасылкі 
* Рашэнне пра стварэнне партыі «Разам»

Катэгорыя:Палітычныя партыі, заснаваныя ў 2020 годзе
Катэгорыя:Палітычныя партыі Беларусі
Пневы

**Пневы** () — горад на захадзе Польшчы. Размешчаны за 360 км на захад ад Варшавы і за 50 км на захад ад Познані. Уваходзіць у склад Шаматульскага павета Велікапольскага ваяводства, сядзіба вяскова-гарадской гміны Пневы. Чыгуначная станцыя. Займае плошчу 9,32 км². Насельніцтва 8 тыс. чалавек.

## Спасылкі
Новэ Скальмяжыцы

**Новэ Скальмяжыцы** () — горад на захадзе Польшчы. Размешчаны за 270 км на паўднёвы захад ад Варшавы і за 130 км на паўднёвы ўсход ад Познані. Уваходзіць у склад Астроўскага павета Велікапольскага ваяводства, сядзіба вяскова-гарадской гміны Новэ Скальмяжыцы. Чыгуначная станцыя. Займае плошчу 1,58 км². Насельніцтва 4,8 тыс. чалавек.

## Спасылкі
Каманы

**Каманы** () — вёска ў Манастыршчынскім раёне Смаленскай вобласці Расіі. Уваходзіць у склад Татарскага сельскага паселішча.

## Гісторыя 
У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.

## Крыніцы 
Катэгорыя:Населеныя пункты Манастыршчынскага раёна
Кшыж Велькапольскі

**Кшыж Велькапольскі** () — горад на паўночным захадзе Польшчы. Размешчаны за 420 км на паўночны захад ад Варшавы і за 110 км на паўночны захад ад Познані. Уваходзіць у склад Чарнкоўска-Тшцянэцкага павета Велікапольскага ваяводства, сядзіба вяскова-гарадской гміны Кшыж Велькапольскі. Чыгуначная станцыя. Займае плошчу 5,83 км². Насельніцтва 6,2 тыс. чалавек.

## Спасылкі
Чырвоная спякота

**«Чырвоная спякота»** () — амерыканскі фільм режысёра Уолтера Хілла.

## Сюжэт 
Капітан маскоўскай паліцыі Іван Данко едзе ў ЗША з мэтай арыштаваць мафіёзі Віктара Руставі, які збіраецца наладзіць пастаўку ў СССР наркотыкаў з ЗША.

## У ролях 
* Арнольд Шварцэнэгер — *Іван Данко*
* Джэймс Белушы — *Арт Рыдзік*
* Пітэр Бойл — *Луі Данелі*
* Эд О’Рос — *Віктар Руставілі*

## Спасылкі 
Катэгорыя:Фільмы ЗША 1988 года
Катэгорыя:Фільмы-баевікі ЗША
Катэгорыя:Фільмы-трылеры ЗША
Катэгорыя:Кінакамедыі ЗША
Катэгорыя:Фільмы пра Маскву
Катэгорыя:Фільмы пра халодную вайну
Катэгорыя:Фільмы на рускай мове
Катэгорыя:Фільмы на англійскай мове
Песін

**Песін** — прозвішча

## Вядомыя носьбіты 
* Валера Песін (нар. 1963) — сучасны беларускі мастак-нонканфарміст.
* Зіновій Барысавіч Песін (? — 1919) — рэвалюцыянер, бальшавік, удзельнік барацьбы за Савецкую ўладу у Беларусі.
Валянцін Раманавіч Сімірскі

**Валянцін Раманавіч Сімірскі** (нар. , Барысаў Мінскай вобласці) — беларускі палітык. Палкоўнік.

## Біяграфія 
Скончыў Беларускі дзяржаўны інстытут фізічнай культуры (выкладчык фізічнай культуры і спорту), Агульнавайсковае ваеннае вучылішча, Вышэйшую школу КДБ СССР. Служыў у радах Узброеных Сіл. Працаваў старшым оперупаўнаважаным, начальнікам Асобага аддзела КДБ СССР дывізій, армій у гарадах Брэсце, Барысаве, Дрэздэне, Смаленску, у Афганістане, намеснікам начальніка Упраўлення ваеннай контрразведкі КДБ Рэспублікі Беларусь. Выконваў абавязкі кіраўніка аператыўнай групы ў перыяд ліквідацыі вынікаў катастрофы на Чарнобыльскай АЭС. Быў віцэ-прэзідэнтам кампаніі «Рэгіён» у горадзе Смаленску, генеральным дырэктарам Швейцарскага прадстаўніцтва кампаніі «Нелант» у горадзе Мінску.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь другога і трэцяга скліканняў.

## Узнагароды 
Узнагароджаны ордэнамі Чырвонай Зоркі, «За службу Радзіме» ІІІ ступені, дваццаццю шасцю медалямі,
Ганаровай граматай Вярхоўнага Савета СССР, Ганаровай граматай Савета Міністраў СССР, Ганаровай граматай Нацыянальнага сходу Рэспублікі Беларусь, Ганаровай граматай Савета Міністраў Рэспублікі Беларусь, знакам «Ганаровы супрацоўнік КДБ».

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Афіцэры СССР
Катэгорыя:Палкоўнікі
Саліван

Назву **Саліван** () маюць:

## Прозвішча 
* Артур Саліван (1842—1900) — англійскі кампазітар.
* Джон Саліван (нар. 1959) — амерыканскі юрыст і дзяржаўны служачы, пасол ЗША ў Расіі (з 2020).
* Джэйк Саліван (нар. 1976) — амерыканскі дзяржаўны дзеяч.
* Дэніс Саліван (нар. 1941) — амерыканскі матэматык.
* Крыс Саліван (нар. 1980) — амерыканскі акцёр тэлебачання, тэатра і кіно, музыкант.

## Імя 
* Саліван Рой (1912—1983) — амерыканскі інспектар па ахове нацыянальнага парка Шэнандоа ў Вірджыніі.

## Тапонім 
*  — горад у штаце Нью-Ёрк.
Вуліца Дарашэвіча (Мінск)

**Вуліца Дарашэвіча** () — вуліца ў Савецкім раёне Мінска. Названа ў гонар беларускага вучонага-геадэзіста і дзеяча народнай адукацыі Міхаіла Васілевіча Дарашэвіча (1900—1968). Грамадскі транспарт па вуліцы не ходзіць, рух аднабаковы ад вуліцы Якуба Коласа да праспекта Незалежнасці.

## Размяшчэнне 
Арыентавана з паўночнага захаду на паўднёвы ўсход. Пачынаецца ад вуліцы Якуба Коласа і завяршаецца скрыжаваннем з праспектам Незалежнасці. Даўжыня вуліцы складае каля 210 м.

## Забудова 
### Няцотны бок 
* № 1 (*праспект Незалежнасці, 59*) — 4-ы навучальны корпус БНТУ.
* № 3 — 6-павярховы інтэрнат № 5 Мінскага дзяржаўнага тэхналагічнага каледжа БНТУ.
* № 5 (*вуліца Якуба Коласа, 12*) — 8-ы навучальны корпус аўтатрактарнага факультэта БНТУ (1973, архітэктар І. Боўт, Ж. Сахарава).

### Цотны бок 
]]
* № 6А — Пасольства Латвіі ў Беларусі.
* № 8 — будынак Адміністрацыі Савецкага раёна (1950-я, архітэктар А. Духан). У савецкія часы тут размяшчаўся райкам КПБ Савецкага раёна. — 
* № 10 — двухпавярховы будынак.

## Транспарт 
Руху грамадскага транспарту па вуліцы няма, але на перакрыжаванні з вуліцай Якуба Коласа ёсць прыпыначны пункт "Дарашэвіча", на якім спыняюцца трамваі (1, 5, 6 і 11), якія ідуць да мікрараёна Зялёны Луг.

## Мемарыяльныя дошкі 
На доме № 1 устаноўлена дошка ў гонар Міхаіла Дарашэвіча.

## Спасылкі 
* Здымкі вул. Дарашэвіча 2022 г.

Катэгорыя:Вуліцы Мінска
Катэгорыя:Савецкі раён (Мінск)
Дарашэвіч

**Дарашэ́віч** — беларускае прозвішча (паходжанне — ад уласнага імя Дарафей).

## Вядомыя носьбіты 
* Віктар Рыгоравіч Дарашэвіч (1976—2017) — беларускі ветэрынар і дзяржаўны дзеяч.
* Міхаіл Васілевіч Дарашэвіч (1900—1968) — беларускі савецкі вучоны-геадэзіст, рэктар Беларускага політэхнічнага інстытута (1947—1959).
* Фёдар Іванавіч Дарашэвіч (1905—1986) — беларускі жывапісец.
* Энгельс Канстанцінавіч Дарашэвіч (1931—2020) — беларускі філосаф.
Пасрэдствам срэдств

**«Пасрэдствам срэдств»** — трэці студыйны альбом гурта «Разбітае сэрца пацана», выдадзены ў 2015 годзе.
## Змест 
## Крытыка
Музычны журналіст Ягор Цывілька з партала Experty.by станоўча ацаніў творчы рост гурта: «*калі першы альбом гурта параўноўвалі з „Сашай і Сірожай“, то ў „Пасрэдствам срэдств“ можна праводзіць паралелі нават з „Петлей Пристрастия“*». Музычны крытык Сяргей Будкін з партала Experty.by лічыць, што «*у „Пасрэдствам срэдств“ музыкі акумулявалі свае кампазытарскія магчымасьці, надалі вялікую ўвагу аранжаваньню і агульнаму гучаньню, у выніку чаго гэтыя песьні здольныя расчуліць нават без прывязкі да тэксту – проста атмасфэраю*». 
## Удзельнікі 
*Павел Гарадніцкі — вакал, клавішныя, губны гармонік
*Дзяніс Тарасенка — вакал, гітара
*Эндру Осіпчык — бас-гітара
*Аляксандр Кавалёў — драмсы
*Дзмітрый Карашкевіч — запіс (студыя «Sun Flowers»)
*Яўген Сухавей — саўнд-дызайн, звядзенне, майстарынг
*Віталь Дзегцяроў — дызайн вокладкі

## Спасылкі 
* Разбітае Сэрца Пацана — Пасрэдствам Срэдств на SoundCloud

Катэгорыя:Альбомы 2015 года
Катэгорыя:Альбомы гурта «Разбітае сэрца пацана»
Джон Саліван

**Джон Джозаф Саліван** (;  20 лістапада 1959, Бостан, штат Масачусэтс) — амерыканскі юрыст і дзяржслужачы, пасол ЗША ў Расіі (з 2020 г.), 19-ы намеснік дзяржсакратара ЗША (24 мая 2017 — 20 снежня 2019), выконваючы абавязкі дзяржаўнага сакратара ЗША (13 сакавіка 2018 — 26 красавіка 2018), намеснік міністра гандлю ЗША (14 сакавіка 2008 — 20 студзеня 2009), галоўны юрысконсульт Міністэрства гандлю ЗША (22 ліпеня 2005 — 14 сакавіка 2008).

## Спасылкі 
* Джон Саліван
* Біяграфія 

Катэгорыя:Члены Рэспубліканскай партыі ЗША
Катэгорыя:Адвакаты ЗША
Катэгорыя:Паслы ЗША ў Расіі
Катэгорыя:Дыпламаты ЗША
Санта-Крус-дэ-Тэнэрыфэ (правінцыя)

**Правінцыя Санта-Крус-дэ-Тэнэрыфэ** () — астраўная правінцыя Іспаніі ў складзе аўтаномнай супольнасці Канарскія астравы. Адміністрацыйны цэнтр — Санта-Крус-дэ-Тэнэрыфэ.

## Гісторыя 
Правінцыя была ўтворана ў 1927 годзе, калі правінцыя Канарыя (сталіца Санта-Крус-дэ-Тэнэрыфэ) была падзелена на дзве правінцыі: Лас-Пальмас і правінцыю Санта-Крус-дэ-Тэнэрыфэ.

У 1982 годзе абедзве правінцыі сталі часткай новастворанай Аўтаномнай супольнасці Канарскіх астравоў.

## Адміністрацыйны падзел 
Правінцыя ўключае ў сябе 54 муніцыпальных утварэнняў, размешчаных на астравах Тэнэрыфэ (самы густанаселены востраў у Іспаніі), Ла-Пальма, Ла-Гамера і Эль-Ера.

## Нацыянальныя паркі 
У правінцыі ёсць тры нацыянальныя паркі — больш, чым у любой іншай правінцыі Іспаніі.
#  — створаны ў 1981 годзе, ён быў абвешчаны ў 1986 аб’ектам Сусветнай спадчыны ЮНЕСКА. Займае плошчу 39.5 км²
#  — створаны ў 1954 годзе, у 2002 быў абвешчаны Сусветны біясферны запаведнік. Займае плошчу 46.9 км².
#  — створаны ў 1954 годзе, быў абвешчаны аб’ектам Сусветнай спадчыны ЮНЕСКА ў 2007. Ён займае плошчу 189,9 км², гэта найстарэйшы і найбуйнейшы нацыянальны парк на Канарскіх астравах і адзін з найстарэйшых ў Іспаніі.

Выява:Caldera de Taburiente MichaD.jpg|Парк Кальдэра дэ Табурыентэ
Выява:Roque de Agando in the Garajonay National Park on La Gomera, Spain (48293689331).jpg|Парк Гарахонай
Выява:Caldera de las Cañadas 02(js).jpg|Парк Тэйдэ

## Насельніцтва 

Colors=
 id:lightgrey value:gray(0.9)
 id:darkgrey  value:gray(0.7)
 id:sfondo value:rgb(1,1,1)

ImageSize  = width:600 height:auto barincrement:28
PlotArea   = left:40 bottom:40 top:20 right:20
DateFormat = x.y
Period     = from:0 till:1000
TimeAxis   = orientation:horizontal
AlignBars  = late
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:20 start:0
BackgroundColors = canvas:sfondo

PlotData=
  color:skyblue width:20 shift:(-50,-5) fontsize:M anchor:till
 bar:1877 from:0 till:165 text:164.638
 bar:1887 from:0 till:177 text:177.209
 bar:1900 from:0 till:206 text:206.356
 bar:1910 from:0 till:261 text:260.707
 bar:1920 from:0 till:273 text:273.400
 bar:1930 from:0 till:318 text:317.566
 bar:1940 from:0 till:366 text:365.605
 bar:1950 from:0 till:428 text:427.796
 bar:1960 from:0 till:507 text:506.744
 bar:1970 from:0 till:576 text:576.458
 bar:1980 from:0 till:659 text:658.884
 bar:1990 from:0 till:726 text:725.815
 bar:2000 from:0 till:807 text:806.801
 bar:2010 from:0 till:995 text:995.429
TextData=
 pos:(35,20) fontsize:M
 text:

Катэгорыя:Правінцыі Іспаніі